
Napjaink logisztikai kihívásai: Járvány és háború

Ahogyan a XX. század során a kisebb logisztikai rendszerek elkezdtek egybeolvadni
egymással és ezáltal ellátásiláncokként működni, úgy vált a globalizáció a mindennapi élet
részévé. Ennek megfelelően felgyorsult a termelés, szállítás a termékek ára csökkent ezáltal
egyre elérhetőbbé váltak a különféle új technológiát felvonultató, akár a Távol-Keletről, a
Nyugatról származó import termékek. Ezáltal Magyarországon is elkezdtek kialakulni az
egyre jobb partnerség jegyében a megbízható beszállítói kapcsolatok, melyek változatos
szerződési feltételek mellett képesek voltak kedvező áron kielégítő beszállítói szolgáltatást
nyújtani.
Jelen TDK dolgozatban, hazánk egyik vezető szerepű HoReCa (Hotels, Restaurants and
Cafés – Hotelek, Éttermek és Kávézók) szektorbeli cégét és annak kizárólagos beszállítóját
fogjuk bemutatni, és azt, hogy hogyan aklimatizálódtak először a járvány által kiváltott
globális és lokális változásokhoz logisztikai szempontok alapján, majd az ukrán-orosz
háború okozta ellátási problémákhoz, illetve a háború mellékfolyamataként megjelent
kiberháború által feltárt sebezhetőségüket hogyan csökkentették nagy mértékben azáltal,
hogy változtattak a készletezési procedúrájukon.
A fenti felsorolt problémákra ugyan kialakult egy válságkezelési protokoll, ezt kívánjuk
először ismertetni majd fejlesztési lehetőségeket találni, amit a készletezési folyamatok,
szabályok újragondolásával szeretnénk elérni. A közelmúlt eseményei alapján, úgy
gondoljuk, hogy mindenképp szükséges a korábbinál jóval átgondoltabb készletezési
procedúrát bevezetni, ami biztosíthatja a zavartalan alapanyagellátást – ha nem is 100%-
osan- de a termékek körének nagy részét lefedve. Ez természetesen nem azt jelenti, hogy
maga a vállalat logisztikájának, készletezésének díja csökkenne, sőt ellenkezőleg, hisz a
nagyobb biztonsági tartalékok magasabb lekötött értéket képviselnek, ugyanakkor, ha az
egész folyamatot vizsgáljuk a beszerzéstől a felhasználáson át az újra értékesítésig, akkor
folyamatos üzletmenetnek köszönhetően a megnövekedett logisztikai költségek
megtérülhetnek, illetve a vállalat nagyobb piaci kapitalizációra tehet szert a versenytársai
ellenében. Ez hosszútávon egy olyan üzleti stratégia lehet, ami biztosítja a vállalat és annak
beszállítójának a jövőbeni működését, ezáltal sok magyar kis- és középvállalkozás jövőjét
tudná biztosítani.



